ניקולאי האראלמביה

**ניקולאיה האראלמביה** (ברומנית: **Nicolae Haralambie**; 27 באוגוסט 1835 – 3 באפריל 1908) היה גנרל ופוליטיקאי רומני, שכיהן ב-1866-1867 כשר ההגנה של רומניה, והיה מהמפקדים הבולטים במלחמת העצמאות של רומניה (1878-1877) .ב-1866 כיהן האראלמביה בטריומווירט הקרוי Locotenența domnească שהחליף זמנית את השליט אלכסנדרו יואן קוזה אחרי הדחתו ושהיכן את הקרקע לעלייה לשלטון של הנסיך הגרמני קרול מהוהנצולרן.

## ביוגרפיה

ניקולאה האראלמביה נולד ב-27 באוגוסט 1835 בבוקרשט, בירת נסיכות ולאכיה כבנו של הקולצ'ר הגדול קונסטנטין האראלמביה.  בגיל 16 ב-1851 הוא התגייס לצבא הנסיכות והחל את דרכו הצבאית בדרגת קצין זוטר - "ונקר".

### התחלת הקריירה צבאית
ב-1855 קיבל את הדרגה של לוטננט, ב-1856 היה לקפטן, ב-1860 למייג'ור ב1864 הועלה לדרגת  קולונל

### הפיכת פברואר 1866
ב-1861 התמנה לפרפקט המשטרה של בוקרשט. בלילה 10-11 בפברואר 1866 כחלק מהקשר של המנהיגים הליברלים והשמרנים הרומנים שנועד להדיח את השליט אלכסנדרו יואן קוזה, בתור קולונל מפקד רגימנט הארטילריה בבוקרשט, אילץ האראלמביה את השליט להתפטר מתפקידו ולצאת לגלות. 
כגמול על השתתפותו הפעילה בהפיכה, ראשי הקושרים בחרו בו כנציג הצבא  להיות חבר בטריומווירט הנסיכותי Locotenenţa Domnească שהחליף זמנית את השליט בין התאריכים 11 בפברואר -10 במאי 1866. לצידו כיהנו גם ניקולאיה גולסקו מטעם המפלגה הליברלית ולסקר קטרג'יומטעם המפלגה השמרנית.
במקביל פעלה ממשלה בראשות יון גיקה. בתקופת השלטון הקצר של הטריומווירט בחר ראש המפלגה הליברלית יון ברטיאנו ושותפיו במועמד המתאים בעיניהם לעלות על כס הנסיכות המאוחדת הרומנית. לבסוף נבחר הנסיך הגרמני קרול מהוהנצולרן שהסכים למלא את התפקיד.   
### שר ההגנה
אחרי הכתרתו של קרול ב-10 במאי 1866 נקרא האראלמביה לכהן כשר ההגנה בממשלת יון גיקה בין 16 באוגוסט 1866 ל-8 בפברואר 1867.
מאוחר יותר אחרי 1879 היה האראלמביה **חבר הסנאט** הרומני
האראלמביה הרגיש אשם בכך שבגד בשליט קוזה על ידי תפקידו בהפיכה בפברואר 1866 ובאוקטובר 1867 התפטר מהצבא.  
### מלחמת העצמאות של רומניה 1878-1877
עם פריצת המלחמה הרוסית הטורקית  שהיא גם מלחמת העצמאות של רומניה ב-1877 נקרא האראמביה לדגל והשתלב בחזרה בצבא קודם במפקד "מיליציות" בחטיבה I ה"טירטוריאלית" וב-24 באפריל 1877 הועלה על ידי השליט קרול  לדרגת בריגדיר גנרל.אז הוטל עליו לפקד על האוגדה המערבית הרומנית. בתוקף תפקיד זה הצטיין האראלמביה בקרבות על כיבוש היישוב סמרדן ופיקד גם על המתקפה הרומנית על על וידין.

### "האופוזיציה המאוחדת"
ב-1879 נבחר לסנאט ואחר כך השתתף בקואליציה הקרויה "אופוזיציה מאוחדת" שפעלה להדחת ממשלת יון ברטיאנו.  עם זאת לא התבלט האראלמביה באותן השנים בתפקידו בפוליטיקה הרומניה
בזיכרונותיו תיאר  קונסטנטין ארג'טויאנו שהיה מיוחד דרך אמו למשפחת האראלמביה, את דמותו של הגנרל::

## חיים אישיים ומורשת
ניקולאיה האראלמביה נפטר ב-3 באפריל 1908 בבוקרשט. הובא לקבורה בבית הקברות בלו בבוקרשט.

הוא זכור כאחד מהמפקדים הצבאיים החשובים של רומניה בתקופת המעבר לעצמאות וסימל את הדור הראשון של הקצינים הרומנים במדינה העצמאית.

## עיטורים והוקרה
* עיטור המסדר מיכאי האמיץ – דרגה III
* 11 במרץ 1878 – עיטור המסדר כוכב רומניה – דרגת קצין גדול
* 14 ביוני 1882 – עיטור מסדר הכתר של רומניה עם צלב גדול
* עיטורים זרים מהאימפריה הרוסית, בולגריה וסרביה

## הנצחה
מספר רחובות ומוסדות ברומניה נקראו על שמו, ובהם:
* רחוב "גנרל האראלמביה" בבוקרשט
* בית ספר צבאי על שמו

## קישורים חיצוניים

* Nicolae Haralambie באתר האנציקלופדיה הרומנית
* Generalul Nicolae Haralambie באתר משרד ההגנה הרומני
* Nicolae Haralambie ברשימת ראשי הממשלה של רומניה

קטגוריה:גנרלים רומנים
קטגוריה:המלחמה העות'מאנית-רוסית (1877–1878): אישים
קטגוריה:ממלכת רומניה: פוליטיקאים
קטגוריה:שרי ההגנה של רומניה
קטגוריה:מסדר כוכב רומניה
קטגוריה:חברי הסנאט של רומניה
קטגוריה:בוקרשט: אישים
קטגוריה:אישים שחיו במאה ה-19
קטגוריה:ילידי 1835
קטגוריה:נפטרים ב-1908